ai4bharat/Pralekha huggingface dataset:
கப்பல் போக்குவரத்து அமைச்சகம்
வெளிப்படைத்தன்மை மற்றும் செயல்திறனைக் கொண்டு வரும் வகையில் 'சாகர் சம்ரித்தி' திட்டத்தை அறிமுகப்படுத்திய சர்பானந்த சோனோவால்
மத்திய துறைமுகங்கள், கப்பல் போக்குவரத்து மற்றும் நீர்வழிகள் மற்றும் ஆயுஷ் அமைச்சகத்துறை திரு.சர்பானந்த சோனோவால் குப்பைகளை செல்வமாக்கும் முயற்சியை இணைய வழியில் கண்காணிக்கும் சாகர் சம்ரித்தி முறையை தொடங்கி வைத்தார்.
மத்திய துறைமுகங்கள், கப்பல் போக்குவரத்து மற்றும் நீர்வழிகள் துறை செயலாளர் சுதன்ஷ் பந்த் மற்றும் அமைச்சகத்தின் மற்ற மூத்த அதிகாரிகள் இந்நிகழ்ச்சியில் கலந்து கொண்டனர்.
இந்த அமைப்பு மத்திய துறைமுகங்கள், கப்பல் போக்குவரத்து மற்றும் நீர்வழிகள் துறை அமைச்சகத்தின் தேசிய தொழில்நுட்ப மையத்தால் உருவாக்கப்பட்டுள்ளது. இந்த அமைப்பு பிரதமர் மோடியின் தற்சார்பு இந்தியா மற்றும் மேக் இன் இந்தியா பார்வையை வலுப்படுத்துகிறது.
நிகழ்ச்சியில் பேசிய திரு.சோனோவால், “இந்த தொழில்நுட்ப சகாப்தத்தில், கண்காணிப்புக்கு கணினியை தொழில்நுட்பத்தைப் பயன்படுத்துவது அவசியம். இதனால் மனித தவறுகளைக் குறைக்க முடியும். இனிமேல், பெரிய துறைமுகங்கள் இணையக் கண்காணிப்பு முறையைப் பயன்படுத்தி, குறிப்பிடத்தக்க மாற்றத்தைக் கொண்டு வர முடியும். இது சுற்றுச்சூழல் நிலைத்தன்மைக்கு உதவுவதோடு மற்றும் துறைமுகங்களின் செயல்பாட்டுச் செலவுகளைக் குறைக்கும். மேலும் வெளிப்படைத்தன்மை மற்றும் செயல்திறனைக் கொண்டுவரும்.
முக்கியத் துறைமுகங்களில் ஒவ்வொரு ஆண்டும் சுமார் ரூ.1000 கோடி பராமரிப்புக்காக செலவிடப்படுகிறது. இப்போது சாகர் சம்ரித்தி இணைய வழி கண்காணிப்பு முறையைப் பயன்படுத்துவதன் மூலம், ஒட்டுமொத்த அமைப்பில் அதிக வெளிப்படைத்தன்மை ஏற்படுவதோடு செலவும் வெகுவாகக் குறையும்.
தற்போது கொச்சி துறைமுகமும், மும்பை துறைமுகமும் ஏற்கனவே இம்முறையை ஏற்றுக்கொண்டுள்ளன. புதிய மங்களூர் துறைமுகம் மற்றும் தீன்தயாள் துறைமுகத்தில் இம்முறை சோதனை அடிப்படையில் இயங்கி வருகிறது. தற்போது இம்முறை அனைத்து துறைமுகங்களுக்கும் விரிவுபடுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணலாம் : https://pib.gov.in/PressReleasePage.aspx?PRID=1931011
எரிசக்தி அமைச்சகம்
நடுத்தர சந்தை அடிப்படையில் ஒருங்கிணைந்த மின்சார கொள்முதல் திட்டத்தின்கீழ் 1900 மெகாவாட் திறனுக்கான ஒப்பந்தங்கள் கையெழுத்தாகியுள்ளன; கட்டணம் ஒரு யூனிட்டுக்கு ரூ. 4.24 ஆக நிர்ணயிக்கப்பட்டுள்ளது
மின்சாரத்திற்கான நடுத்தர சந்தை வகையில் அக்டோபர் 29, 2018 அன்று ஒரு முக்கியமான சாதனை எட்டப்பட்டுள்ளது. பி.எஃப்.சி ஆலோசனை நிறுவனத்தை இணைக்கும் முகமையாகவும், பி.டி.சி. இந்தியா நிறுவனத்தை ஒருங்கிணைப்பாளராகவும் கொண்டு நடுத்தர சந்தை அடிப்படையில், ஒருங்கிணைந்த மின்சார கொள்முதல் திட்டத்தின்கீழ், 1900 மெகாவாட் திறனுக்கான ஒப்பந்தங்கள் அந்நாளில் கையெழுத்தாயின.
ஏல நடைமுறையை தொடர்ந்து, ஒரு யூனிட் மின்சாரத்திற்கான விலை ரூ.4.24-ஆக நிர்ணயிக்கப்பட்டுள்ளது. வெற்றி பெற்ற ஒப்பந்ததாரர்களுக்கு ஒருங்கிணைக்கப்பட்ட 1900 மெகாவாட் திறன் திட்டங்கள் அறிவிக்கப்பட்டன. இந்த ஒப்பந்தங்கள் வெற்றிகரமான ஒப்பந்ததாரர்களுக்கும் இந்திய மின்விநியோக நிறுவனங்களுக்கும் இடையே அக்டோபர் 29, 2018 அன்று கையெழுத்தாயின.
மின்சாரத்தை கொள்முதல் செய்யும் விநியோக நிறுவனங்கள் - தெலங்கானா, தமிழ்நாடு ஆகியவை தலா 550 மெகாவாட், மேற்கு வங்கம், பிகார் ஆகியவை தலா 200 மெகாவாட்; 400 மெகாவாட் மின்சாரத்திற்கு ஒப்பந்தம் செய்ய ஹரியானா ஒப்புக் கொண்டுள்ளது.
கனரகத் தொழில்கள் அமைச்சகம்
மின்சார வாகனங்களின் பயன்பாட்டுக்காக சார்ஜிங் உள்கட்டமைப்பு வசதிகளை ஏற்படுத்த மத்திய அரசு நடவடிக்கை
மத்திய கனரகத் தொழில்துறை அமைச்சகத்தின் சார்பில் இந்தியாவில் மின்சார வாகனங்களுக்கு மாறுதல் மற்றும் உற்பத்தி என்ற எஃப்ஏஎம்இ திட்டம் செயல்படுத்தப்பட்டு வருகிறது. எஃப்ஏஎம்இ-திட்டத்தின் இரண்டாம் கட்டமாக மின்சார வாகனங்களுக்கான சார்ஜிங் உள்கட்டமைப்பு வசதியை ஏற்படுத்த ரூ. 1000 கோடி ஒதுக்கீடு செய்யப்பட்டுள்ளது. 25 மாநிலங்கள் மற்றும் யூனியன் பிரதேசங்களின் 68 நகரங்களில் 2,877 மின் வாகன சார்ஜிங் நிலையங்கள் அமைக்க அமைச்சகம் ஒப்புதல் அளித்துள்ளது. இதன்படி, நாடு முழுவதும் உள்ள 16 நெடுஞ்சாலைகள் மற்றும் 9 விரைவுச்சாலைகளில் 1576 சார்ஜிங் நிலையங்கள் அமைக்க ஒப்புதல் அளிக்கப்பட்டுள்ளது.
இதில் தமிழகத்தில் 281 சார்ஜிங் நிலையங்களும், புதுவையில் 10 சார்ஜிங் நிலையங்களும் அமைக்கப்படும். அதிகப்பட்சமாக மகாராஷ்டிராவுக்கு 317 சார்ஜிங் நிலையங்களுக்கும், ஆந்திரப்பிரதேசத்தில் 266 சார்ஜிங் நிலையங்களுக்கும் ஒப்புதல் அளிக்கப்பட்டுள்ளது.
முன்னதாக, எஃப்ஏஎம்இ-திட்டத்தின் முதற்கட்டமாக 520 சார்ஜிங் நிலையங்கள் அமைக்க ஒப்புதல் அளிக்கப்பட்டது.
மாநிலங்களவையில் இன்று எழுப்பப்பட்ட கேள்விக்கு மத்திய கனரக தொழிற்துறை இணையமைச்சர் கிருஷன் பால் குஜார் எழுத்துப்பூர்வமாக அளித்த பதிலில் இதனை தெரிவித்துள்ளார்.
தேர்தல் ஆணையம்
நேபாளத்தில் நடைபெறவுள்ள தேர்தலுக்கான சர்வதேச பார்வையாளராக தலைமைத் தேர்தல் ஆணையர் திரு. ராஜீவ் குமார் அழைக்கப்பட்டுள்ளார்
இந்திய தலைமைத் தேர்தல் ஆணையர் திரு. ராஜீவ் குமார், நேபாளத்தின் நாடாளுமன்ற மற்றும் மாகாண சட்டமன்றங்களுக்கு நடைபெறவிருக்கும் தேர்தல்களுக்கு சர்வதேச பார்வையாளராக நேபாள தேர்தல் ஆணையத்தால் அழைக்கப்பட்டுள்ளார். நேபாளத்தில் நவம்பர் 20, 2022 அன்று நாடாளுமன்றம் மற்றும் மாகாணத் தேர்தல்கள் நடைபெறவுள்ளன. 275 நாடாளுமன்ற உறுப்பினர்களையும், ஏழு மாகாண சட்டசபைகளில் 550 உறுப்பினர் இடங்களையும் தேர்ந்தெடுப்பதற்கு இந்தத் தேர்தல்கள் நடைபெறுகின்றன.
2022 நவம்பர் 18 முதல் 22 வரை திரு. ராஜீவ் குமார் தலைமையிலான இந்திய தேர்தல் ஆணைய குழு நேபாளத்தில் பயணம் மேற்கொள்கிறது. திரு. ராஜீவ் குமார் தமது பயணத்தின் போது காட்மாண்டுவில் உள்ள வாக்குச் சாவடிகள் மற்றும் அதைச் சுற்றியுள்ள பகுதிகளுக்கும் அவர் சென்று ஆய்வு செய்வார்.
இதேபோன்ற சர்வதேச தேர்தல் பார்வையாளர்கள் திட்டத்தை இந்திய தேர்தல் ஆணையமும் கொண்டுள்ளது. மற்ற தேர்தல் மேலாண்மை அமைப்புகளின் உறுப்பினர்கள் அவ்வப்போது நடைபெறும் பொது மற்றும் சட்டமன்றத் தேர்தல்களை நேரில் பார்க்க அழைக்கப்படுகிறார்கள்.
இந்திய தேர்தல் ஆணையம் சக தேர்தல் மேலாண்மை அமைப்புகள்  மற்றும் தொடர்புடைய சர்வதேச அமைப்புகள் மற்றும் நிறுவனங்களுடன் இருதரப்பு மற்றும் பலதரப்பு நல்லுறவைக் கொண்டுள்ளது. இதன் மூலம் உலக அளவில் ஜனநாயகத்தை மேம்படுத்துவதில் எப்போதும் இந்திய தேர்தல் ஆணையம் முன்னணியில் உள்ளது. ஜனநாயக அமைப்புகள் மற்றும் அவற்றின் செயல்முறைகளை வலுப்படுத்தும் நோக்கில் சிறந்த நடைமுறைகளின் அறிவுப் பகிர்வை தேர்தல் ஆணையம் ஊக்குவிக்கிறது. இந்திய தேர்தல் ஆணையத்தின் இந்திய சர்வதேச ஜனநாயக தேர்தல் மேலாண்மை நிறுவனம்  இதுவரை 109 நாடுகளைச் சேர்ந்த 2200 அதிகாரிகளுக்குப் பயிற்சி அளித்துள்ளது. அவர்களில் நேபாளத்தைச் சேர்ந்த 70 அதிகாரிகளும், தேர்தல் ஆணையத்தின் இந்தத் திறன் மேம்பாட்டு முயற்சிகளின் ஒரு பகுதியாக பயிற்சி பெற்றுள்ளனர். நேபாள தேர்தல் ஆணையத்தின் 25 அதிகாரிகளுக்கான திறன் மேம்பாட்டு பயிற்சி 2023 மார்ச் 13 முதல் 24 வரை இந்திய சர்வதேச ஜனநாயக தேர்தல் மேலாண்மை நிறுவனத்தில் நடைபெற உள்ளது.
அண்மையில் நடைபெற்ற தேர்தல் ஆணையம் நடத்திய தேர்தல் மேலாண்மை அமைப்புகளின் மாநாட்டில் நேபாள தேர்தல் ஆணையத்தின் பிரதிநிதிகளும் பங்கேற்றனர். இதனைத் தொடர்ந்து இந்திய தேர்தல் ஆணையம் மேலும் இரண்டு சர்வதேச மாநாடுகளை நடத்தவுள்ளது.
"உள்ளடக்கிய மற்றும் அணுகக்கூடிய தேர்தல்கள்" அல்லது "தேர்தல்களில் தொழில்நுட்பம்", "ஜனநாயகத்திற்கான உச்சி மாநாடு-செயல்பாட்டுக்கான ஆண்டு" என்ற கருப்பொருள்களின் கீழ் இந்த மாநாடுகள் நடத்தப்படவுள்ளன.
தேர்தல் மேலாண்மையில் உலகின் மிகப்பெரிய சர்வதேச அமைப்பான உலகத் தேர்தல் அமைப்புகள் சங்கத்தின் தலைமைப் பொறுப்பில் 2019 செப்டம்பர் முதல் இந்திய தேர்தல் ஆணையம் இருந்து வருகிறது. ஏ-வெப் என்ற உலக தேர்தல் மேலாண்மை அமைப்புகள் சங்கத்தில் தற்போது 109 நாடுகளைச் சேர்ந்த 119 தேர்தல் மேலாண்மை அமைப்புகள் உள்ளன. 2022 முதல் 2024 ஆம் ஆண்டு வரையிலான காலத்துக்கு ஆசிய தேர்தல் ஆணையங்கள் சங்கத்தின்  புதிய தலைமைப் பொறுப்புக்கு இந்திய தேர்தல் ஆணையம் தற்போது ஒருமனதாக தேர்ந்தெடுக்கப்பட்டுள்ளது, இதன் மூலம் உலகின் மிகப்பெரிய ஜனநாயக நாடான இந்தியாவில் செயல்படும் தேர்தல் ஆணையத்தின் செயல்பாடுகள் மற்றும் திறமையான முறையில் தேர்தல்களை நடத்தும் நடைமுறைகள் உலக அளவில் அங்கீகரிக்கப்பட்டுள்ளன.
கனரகத் தொழில்கள் அமைச்சகம்
மானேசரில் உள்ள சர்வதேச வாகனத் தொழில்நுட்ப மையத்தில் தேசிய வாகன சோதனை மற்றும் ஆராய்ச்சி மற்றும் மேம்பாட்டுக்கான கட்டமைப்புத் திட்ட வசதிகள் தொடங்கப்பட்டுள்ளது.
மத்திய கனரகத் தொழில்கள் மற்றும் பொதுத்துறை நிறுவனங்கள் துறை அமைச்சர் ஆனந்த் கீதே, சர்வதேச வாகனத் தொழில்நுட்ப மையத்தில், இரைச்சல், அதிர்வு & சீரற்ற ஒலி ஆய்வுக் கூடத்தை தொடங்கி வைக்கிறார்.
மத்திய கனரகத் தொழில்கள் & பொதுத்துறை நிறுவனங்கள் துறை அமைச்சர் திரு.ஆனந்த் கீதே, அரியானா மாநிலம் மானேசரில் உள்ள சர்வதேச வாகனத் தொழில்நுட்ப மையத்தில், தேசிய வாகன சோதனை, ஆராய்ச்சி மற்றும் மேம்பாட்டுக்கான கட்டமைப்புத் திட்ட வசதிகளை தொடங்கி வைத்தார்.
சர்வதேச வாகனத் தொழில்நுட்ப மையம், வாகன சோதனை & தொழில் துறைக்கு சான்றிதழ் அளிக்கும் பணியை 2006 முதல் மேற்கொண்டு வருகிறது. இரைச்சல், அதிர்வு & சீரற்ற ஒலி ஆய்வுக் கூடம், செயலற்ற பாதுகாப்பு ஆய்வகம், மின்காந்த இணக்க ஆய்வகம், மற்றும் டயர் சோதனை ஆய்வகம் போன்ற வசதிகள் இந்த ஆய்வகத்தில் ஏற்படுத்தப்பட்டுள்ளன.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்
-----
(Visitor Counter : 82
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைக்கு சொந்தமான இடங்களில் சூரிய மின்சக்தி தகடுகள் பொருத்த முடிவு: மக்களவையில் தகவல்
தேசிய நெடுஞ்சாலைக்கு சொந்தமான இடங்களில் சூரிய மின்சக்தி தகடுகள் பொருத்த முடிவு செய்யப்பட்டுள்ளதாக மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி கூறியுள்ளார்.
அவர் மக்களவையில் இன்று எழுத்துப்பூர்வமாக தாக்கல் செய்த பதிலில் கூறியதாவது:
தேசிய நெடுஞ்சாலைகளுக்கு சொந்தமான இடங்கள் மற்றும் கட்டிடங்களில், டோல் பிளாசாக்களின் மேற் கூரைகள் ஆகியவற்றில் சூரிய மின்சக்தி தகடுகளை பொருத்தி, அதன் மூலம் உற்பத்தி செய்யப்படும் மின்சாரத்தை, போக்குவரத்து, நெடுஞ்சாலை சேவைகளுக்கு பயன்படுத்த மத்திய சாலை போக்குவரத்து மற்றும் நெடுஞ்சாலை அமைச்சகம் முடிவு செய்துள்ளது.
இதற்கான சாத்தியங்களை ஆய்வு செய்ய இந்திய தேசிய நெடுஞ்சாலை ஆணையம், மத்திய மின்துறை அமைச்சகத்தின் பொதுத்துறை நிறுவனமான இஇஎஸ்எல் நிறுவனத்துடன் புரிந்துணர்வு ஒப்பந்தம் செய்துள்ளது.
நாக்பூர் பைபாஸ், சோலாப்பூர் யெட்ல்ஷி ஆகிய இடங்களில் டோல் பிளாசாக்களின் கூரைகள், சத்தீஸ்கர் எல்லையில் உள்ள வைகங்கா பாலம் ஆகியவற்றில் சூரிய மின்சக்தி தகடுகள் பொருத்தப்பட்டுள்ளன.
முக்கிய எரிபொருளில் இயற்கை வாயு கலப்பு அதிகரிக்கப்படும்:
திரவ நிலை இயற்கை எரிவாயுவின் உள்நாட்டு உற்பத்தியை ஊக்குவிப்பதன் மூலம், 2030ம் ஆண்டுக்குள், முக்கிய எரிபொருளில் திரவ எரிவாயு கலப்பு 15 சதவீதம் வரை அதிகரிக்கப்படும்.
மின்சார வாகனங்களின் பதிவு அதிகரிப்பு:
கடந்த 2018ம் ஆண்டில் 124 ஆக இருந்த, மின்சார வாகனங்களின் பதிவு, தற்போது 1356 ஆக அதிகரித்துள்ளது. சரக்கு போக்குவரத்துக்கான மின்சார வாகனங்களின் எண்ணிக்கை கடந்த 2018ம் ஆண்டில் 6246 ஆக இருந்தது. அது தற்போது 27,645 ஆக உள்ளது. பல மாநிலங்களில் மின்சார பேருந்துகளின் நிலவரம் இணைப்பு-1, 2-ல் கொடுக்கப்பட்டுள்ளது.
டயர்களுக்கு ஸ்டார் மதிப்பீடு:
வானங்களின் டயர்களுக்கு ஸ்டார் மதிப்பீடு கொண்டுவரவும் மற்றும் சி1, சி2, சி3 என்ற பிரிவுகளில் வகைப்படுத்தவும் மோட்டார் வாகன சட்டத்தின் 95வது பிரிவில் திருத்தம் கொண்டு வருவதற்கான அறிவிப்பை மத்திய சாலை போக்குவரத்து அமைச்சகம் 2021 மே 17ம் தேதி வெளியிட்டுள்ளது. இந்த மதிப்பீடுகள் டயர்கள் உருளும் போது ஏற்படும் எதிர்ப்பு, ஈரப் பிடிப்பு, உருளும் போது ஏற்படும் ஒலி அளவு, பிரேக் பிடிக்கும்போது நிற்கும் திறன் போன்ற தேவைகளை நிறைவேற்றுவதாக இருக்கும். அதிக மதிப்பீடு உள்ள டயர்கள் எரிபொருள் சேமிப்பு மற்றும் சொகுசான பயணத்துக்கு உதவும்.
மழையால் சேதமடைந்த சாலைகளை சீரமைக்க ரூ.100 கோடி:
கொங்கன் மற்றும் மேற்கு மகாராஷ்டிராவில், வரலாறு காணாத மழையால் சேதமடைந்த சாலைகளை சீரமைக்க ரூ.100 கோடி ஒதுக்கப்பட்டுள்ளதாகவும், இவற்றில் ரூ. 52 கோடி தற்காலிக சீரமைப்புக்கும், ரூ.48 கோடி நிரந்தர சீரமைப்புக்கும் பயன்படுத்தப்படும்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1742664
https://pib.gov.in/PressReleasePage.aspx?PRID=1742665
https://pib.gov.in/PressReleasePage.aspx?PRID=1742666
https://pib.gov.in/PressReleasePage.aspx?PRID=1742668
https://pib.gov.in/PressReleasePage.aspx?PRID=1742679
-----
(Visitor Counter : 218
மத்திய அமைச்சரவை
சுகாதாரம், மருத்துவத் துறைகளில் ஒத்துழைப்புக்காக இந்தியா, சுரினாம் இடையே புரிந்துணர்வு ஒப்பந்தம் : அமைச்சரவை ஒப்புதல்
பிரதமர் திரு நரேந்திர மோடி தலைமையிலான அமைச்சரவை, சுகாதாரம், மருத்துவம் ஆகிய துறைகளில் ஒத்துழைப்புக்காக, இந்தியா, சுரினாம் இடையேயான புரிந்துணர்வு ஒப்பந்தத்திற்கு ஒப்புதல் அளித்துள்ளது.
இந்திய அரசுக்கும், சுரினாம் குடியரசுக்கும் இடையேயான இந்த புரிந்துணர்வு ஒப்பந்தத்தின் மூலம், நமது நாட்டின் சுகாதார, குடும்ப நல அமைச்சகமும், அந்நாட்டின் சுகாதார அமைச்சகமும் இணைந்து, சுகாதாரத் துறையில் தொழில்நுட்ப மேம்பாட்டுக்கான நடவடிக்கைகளை எடுக்கும்.
இந்தியாவுக்கும், சுரினாமுக்கும் இடையேயான இருதரப்பு உறவுகளையும் இந்தப் புரிந்துணர்வு ஒப்பந்தம் வலுப்படுத்தும்.
பொது சுகாதாரத் துறையில் உள்ள நிபுணத்துவத்தை பகிர்தலின் மூலமும், தொடர்புடைய பல்வேறு துறைகளில் இருதரப்பு ஆராய்ச்சியை ஊக்கப்படுத்துவதன் மூலமும், தற்சார்பு இந்தியா லட்சியத்தை அடைவதற்கு இந்த புரிந்துணர்வு ஒப்பந்தம் வழிவகுக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1679345
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 209.67கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 209.67 கோடிக்கும் அதிகமான  டோஸ்கள் செலுத்தப்பட்டுள்ளன 2,79,10,768 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.99 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 99,879 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.23 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.59 சதவீதமாக உள்ளது. கடந்த 24 மணி நேரத்தில் 12,783 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,37,12,218.
இந்தியாவில் கடந்த 24 மணி நேரத்தில் 11,539 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,07,680 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.24 கோடி  வாராந்திரத் தொற்று 3.88 சதவீதமாக உள்ளது. தினசரித் தொற்று விகிதம் 3.75 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1853383
உள்துறை அமைச்சகம்
அமர்நாத் யாத்திரைக்கான ஏற்பாடுகள் குறித்து புதுதில்லியில் உயர்மட்டக் கூட்டத்தில் மத்திய உள்துறை அமைச்சர் திரு அமித் ஷா ஆய்வு
அமர்நாத் யாத்திரைக்கான ஏற்பாடுகள் குறித்து புதுதில்லியில் உயர்மட்டக் கூட்டத்தில் மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா ஆய்வு மேற்கொண்டார். இந்தக் கூட்டத்தில் ஜம்மு காஷ்மீர் துணை நிலை ஆளுநர் திரு மனோஜ் சின்ஹா, மத்திய உள்துறை செயலர், நுண்ணறிவு பிரிவு இயக்குநர், ஜம்மு காஷ்மீர் மாநில தலைமைச் செயலாளர் மற்றும் பல்வேறு அமைச்சகங்கள் மற்றும் துறைகளைச் சேர்ந்த உயர் அதிகாரிகள் கலந்து கொண்டனர். பாதுகாப்பான அமர்நாத் யாத்திரை, பக்தர்களுக்கான வசதிகள், ஆகியவை குறித்தும் உள்துறை அமைச்சர் விரிவான ஆய்வு மேற்கொண்டார். இந்தக் கூட்டத்தில் தேசிய பாதுகாப்பு ஆலோசகர், திரு அஜித் தோவல், ஜம்மு காஷ்மீர் துணை நிலை ஆளுநர், ராணுவ தளபதி உள்ளிட்டோர் பங்கேற்றனர்.
அமர்நாத் யாத்திரைக்கு வரும் பக்தர்கள் எந்தவித இடையூறும் இன்றி தரிசனம் செய்யவும், எந்தப் பிரச்சினையையும் சந்திக்காமல் இருக்கவும் அனைத்து வசதிகளையும் செய்து கொடுப்பது மத்திய அரசின் முன்னுரிமை என்று உள்துறை அமைச்சர் கூறினார். போக்குவரத்து, தங்கும் வசதி, மின்சாரம், தண்ணீர், தொலைத்தொடர்பு, சுகாதாரம் உள்ளிட்ட அனைத்து அவசியமான வசதிகளையும் பக்தர்களுக்கு செய்து கொடுக்க வேண்டும் என திரு அமித் ஷா உத்தரவிட்டார். கொவிட் பெருந்தொற்றுக்கு பின்னர் நடைபெறும் முதலாவது யாத்திரை இது என்பதால் உயரமான இடத்தில் பக்தர்களுக்கு ஏற்படும் சுகாதார குறைபாடுகளுக்கு தீர்வு காணும் வகையில், அனைத்து ஏற்பாடுகளும் செய்யப்பட வேண்டும் என்று அவர் வலியுறுத்தினார். நிலச்சரிவு போன்றவை ஏற்பட்டால் அது பற்றிய தகவலை பரப்பும் வகையில், தகவல் பரவல் மற்றும் சிறப்பான தொலைத்தொடர்பு வசதிக்காக, செல்போன் கோபுரங்களின் எண்ணிக்கை அதிகரிக்கப்பட வேண்டும் என்று அமைச்சர் அறிவுறுத்தினார். போதுமான ஆக்சிஜன் சிலிண்டர்கள், மருத்துவ படுக்கை வசதிகள், ஆம்புலன்ஸ், ஹெலிகாப்டர் வசதிகளும் செய்து கொடுக்கப்பட வேண்டும் என்று கூறிய அமைச்சர், அமர்நாத் யாத்திரையின் போது பக்தர்களின் வசதிக்காக அனைத்துவிதமான போக்குவரத்து சேவையும் அதிகரிக்கப்பட வேண்டும் என்று அவர் கேட்டுக்கொண்டார்.
முதல் முறையாக அமர்நாத் யாத்ரீகர்களுக்கு ரூ.5 லட்சத்துக்கான காப்பீட்டுத் திட்டம் செயல்படுத்தப்பட உள்ளதாக ஜம்மு காஷ்மீர் தலைமைச் செயலாளர் கூறினார். யாத்திரைப் பாதையில், கூடாரங்கள், வைஃபை வசதி, முறையான விளக்குகள் வசதி ஆகியவை செய்யப்படும் என்று அவர் கூறினார். அமர்நாத் குகையில் நடைபெறும் காலை மாலை வேளை ஆரத்தி நிகழ்ச்சி நேரலையாக ஒலிபரப்பப்படும்.
----
(Visitor Counter : 120
விவசாயத்துறை அமைச்சகம்
வேளாண் தொழில்நுட்ப ஸ்டார்ட்அப் நிறுவனங்களுக்கு உதவி
மக்களவையில் கேள்வி ஒன்றுக்கு மத்திய வேளாண் மற்றும் விவசாயிகள் நலத்துறை அமைச்சர் திரு. நரேந்திர சிங் தோமர் எழுத்துபூர்வமாக அளித்த பதிலில் கூறியதாவது:
தேசிய வேளாண் வளர்ச்சி திட்டத்தின் கீழ் புதுமை கண்டுபிடிப்பு மற்றும் வேளாண் தொழில்முனைவு மேம்பாடு என்ற திட்டத்தை வேளாண் துறை அமைச்சகம் அமல்படுத்தி வருகிறது. இதன் மூலம் வேளாண் தொடக்க நிறுவனங்கள் உட்பட 799 தொடக்க நிறுவனங்களுக்கு நிதியுதவி மற்றும் தொழில்நுட்ப உதவிகள் அளிக்கப்படுகின்றன.
அதோடு, இந்திய வேளாண் ஆராய்ச்சி கவுன்சில், தேசிய வேளாண் புதுமை கண்டுபிடிப்பு நிதி திட்டத்தின் கீழ் வேளாண் தொடக்க நிறுவனங்களுக்கு டிஜிட்டல் தொழில்நுட்பங்களை பயன்படுத்தி உதவி வருகிறது. இந்த நிதி கடந்த 2016-17ம் ஆண்டில் தொடங்கப்பட்டது. இதில் புத்தாக்க நிதி, பாதுகாப்பு நிதி மற்றும் தேசிய ஒருங்கிணைப்பு பிரிவு என்ற இரு அம்சங்கள் உள்ளன. இந்திய வேளாண் ஆராய்ச்சி கவுன்சிலின் வேளாண் தொழில் பாதுகாப்பு அமைப்புகள் வேளாண் தொழில்நுட்ப தொடக்க நிறுவனங்கள் உட்பட இதர தொடக்க நிறுவனங்களுக்கும், தொழில்முனைவோருக்கும் இதர பாதுகாப்பு சேவைகளை வழங்கி வருகின்றன.
இந்திய வேளாண் ஆராய்ச்சி கவுன்சில் தனது 50 மையங்களில் வேளாண் தொழில் பாதுகாப்பு அமைப்பு மூலம் 818 தொடக்க நிறுவனங்களுக்கு உதவி அளித்துள்ளன.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1810911
சுகாதாரம் மற்றும் குடும்ப நலத்துறை அமைச்சகம்
நாட்டில் டிஜிட்டல் சுகாதார சேவைகளின் வளர்ச்சி
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் கீழ்காணும் தகவல்களை வழங்கினார்.
சுகாதாரச் சேவைகள் விநியோக முறையை நாடு முழுவதும் வலுப்படுத்துவதில் டிஜிட்டல் சுகாதார அம்மைப்பின் திறனை இந்திய அரசு அங்கீகரித்துள்ளது. இதைத் தொடர்ந்து, டிஜிட்டல் சுகாதார முன்முயற்சியைச் செயல்படுத்த பல்வேறு திட்டங்கள் தொடங்கப்பட்டுள்ளன.
சுகாதாரத் துறையில் டிஜிட்டல் தொழில்நுட்பங்களைச் செயல்படுத்துவதற்கான சூழலை உருவாக்க ஆயுஷ்மான் பாரத் டிஜிட்டல் இயக்கம் தொடங்கப்பட்டுள்ளது. இதன் கீழ், சுகாதார அடையாள அட்டை, சுகாதார பணியாளர்கள் பதிவேடு, சுகாதார வசதிகள் பதிவேடு மற்றும் தரவு பரிமாற்றத்திற்கான டிஜிட்டல் உள்கட்டமைப்பு ஆகிய முக்கிய கட்டமைப்புகள் உருவாக்கப்பட்டுள்ளன.
ஆயுஷ்மான் பாரத் டிஜிட்டல் இயக்கத்தின் கீழ் நிறுவப்பட்ட டிஜிட்டல் சுகாதாரச் சுற்றுச்சூழல் அமைப்பு, தொடர்ச்சியான பராமரிப்பை உறுதி செய்வதற்காக முதன்மை, இரண்டாம் நிலை மற்றும் மூன்றாம் நிலை வசதிகள் முழுவதும் தரவுகளின் தடையற்ற பரிமாற்றத்தை ஆதரிக்கிறது.
குறைந்த செலவினங்கள், சரியான மருந்துகள் மற்றும் துல்லியமான பரிசோதனை, தனித்துவச் சிகிச்சைத் திட்டங்கள் மற்றும் சேவையின் தரம் ஆகியவற்றால் மக்கள் பயனடைகிறார்கள்.
கொவிட் மற்றும் கொவிட் அல்லாத நோய்களுக்காக மக்களுக்கு இலவசத் தொலைத்தொடர்பு சேவைகளை வழங்குவதற்காக இ-சஞ்சீவனி தொலைமருத்துவ தளத்தை இந்திய அரசு செயல்படுத்தியுள்ளது. 36 மாநிலங்கள்/யூனியன் பிரதேசங்களில் இது செயல்பட்டு வருகிறது. மக்கள் அவர்களின் வீடுகளில் இருந்தே ஆன்லைன் மருத்துவ ஆலோசனைகளைப் பெற இது உதவுகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1796439
தொழிலாளர் மற்றும் வேலைவாய்ப்பு அமைச்சகம்
பிரிக்ஸ் நாடுகளுடன் சமூக மற்றும் தொழிலாளர் நலத்துறையில் ஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டதற்கு மத்திய அமைச்சரவை ஒப்புதல்
பிரதமர் திரு.நரேந்திரமோடி தலைமையில் புதுதில்லியில் இன்று  நடைபெற்ற மத்திய அமைச்சரவைக் கூட்டத்தில், பிரேசில், ரஷ்ய கூட்டமைப்பு, இந்தியா, சீனா, தென்னாப்பிரிக்கா ஆகிய நாடுகளுடன் சமூக மற்றும் தொழிலாளர் நலத்துறைகளில் ஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டதற்கு ஒப்புதல் அளிக்கப்பட்டது. கடந்த ஆகஸ்ட் மாதம் 3-ஆம் தேதி நடைபெற்ற பிரிக்ஸ் நாடுகளின் தொழிலாளர் மற்றும் வேலைவாய்ப்புத்துறை அமைச்சர்களின் கூட்டத்தில் இந்தப் புரிந்துணர்வு ஒப்பந்தம் கையெழுத்திடப்பட்டது.
விரிவான விவரங்கள் :
தொழிலாளர் நலச் சட்டம் மற்றும் அமலாக்கம், தொழிலாளர்கள் குறிப்பாக அடித்தளத் தொழிலாளர்களின் உரிமைகளைப் பாதுகாப்பது, வேலைவாய்ப்பு மற்றும் தொழிலாளர்களுக்கான சந்தைக் கொள்கைகள், தொழிற்கல்வி, திறன் மற்றும் பயிற்சி, சமூகப்பாதுகாப்பு உள்ளிட்ட முக்கிய துறைகளில் ஒத்துழைக்கவும் பரஸ்பர நிகழ்வுகளை நடத்தவும் பிரிக்ஸ் நாடுகளுடனான இந்தியாவின் புரிந்துணர்வு ஒப்பந்தம் வகை செய்கிறது. சமூகப் பாதுகாப்பு மற்றும் தொழிலாளர் பிரச்சினைகளில் ஒத்துழைப்புக்கு உறுப்பு நாடுகள் பிரிக்ஸ் கட்டமைப்பின் தொழிலாளர் ஆராய்ச்சி நிலையங்கள் மற்றும் பிரிக்ஸ் சமூகப் பாதுகாப்பு ஒத்துழைப்புக் கட்டமைப்பைப் பயன்படுத்திக் கொள்ளலாம். இந்த ஒப்பந்தம் ஒரு சர்வதேச உடன்பாடு அல்ல என்றும் சர்வதேச சட்டங்களின் ஆளுமைக்குக் கட்டுப்பட்டதல்ல என்றும் தெரிவிக்கப்பட்டுள்ளது.
முக்கிய விளைவு:
இந்தப் புரிந்துணர்வு ஒப்பந்தம் பிரிக்ஸ் நாடுகளுடன் ஒத்துழைப்பு, கூட்டுச் செயல்பாடு அதிக வீரியத்துடன் ஈடுபடுவதற்கு வகை செய்கிறது. அனைவரையும் உள்ளடக்கிய வளர்ச்சி புதிய தொழில்புரட்சியில் ஏற்படும் வளர்ச்சி மற்றும் வளங்களைப் பகிர்ந்து கொள்வது என்ற பொதுவான நோக்கத்துடன் இந்த ஒப்பந்தம் செயல்படும். தொழிலாளர், வேலைவாய்ப்பு, சமூகப்பாதுகாப்பு மற்றும் சமூக கலந்தரையாடல் ஆகியவற்றில் கூட்டுத்திட்டங்களை அமல்படுத்துவதற்கும், அறிவுசார் நிகழ்வுகளை உறுப்புநாடுகள் பகிர்ந்து கொள்வதற்கும் இது வகை செய்யும். சர்வதேசத் தொழிலாளர் அமைப்பின் சர்வதேசப் பயிற்சி மையத்துடன் பிரிக்ஸ் நாடுகளின் தொழிலாளர் நலக் கல்வி நிறுவனங்கள் மற்றும் புதிய வடிவிலான வேலைகளில் தொடர்பு கொள்ளவும் வகை செய்கிறது. இளைஞர் வேலைவாய்ப்பு துறைகளில் இந்த நெட்வொர்க் கவனம் செலுத்தும். மேலும், ஒத்துழைப்பை ஆழப்படுத்துதல், தகவல் பரிமாற்றம், திறன் நிர்மாணத்திற்கு இணையக் கட்டமைப்பு உள்ளிட்ட புதிய கற்றல் தொழில்நுட்பங்களையும் இந்த நெட்வொர்க் கண்டறியும். பிரிக்ஸ் நாடுகளின் சமூக பாதுகாப்பு ஒத்துழைப்பை மேம்படுத்தும். சமூகப் பாதுகாப்பு அமைப்பு மற்றும் உடன்பாடுகளில் உறுப்பு நாடுகளுக்கிடையே ஒத்துழைப்பை அதிகரிக்கும்.
பிரதமர் அலுவலகம்
நாடாளுமன்ற பட்ஜெட் கூட்டத் தொடரின் தொடக்கத்தில் பிரதமர் வெளியிட்ட கருத்துக்களின் மொழியாக்கம்
அனைவருக்கும் வாழ்த்துகள்!
இது 2020 ஆம் ஆண்டின் முதல் கூட்டத் தொடர். இந்த 10 ஆண்டுகளின் முதல் கூட்டத் தொடரும் ஆகும். இந்த 10 ஆண்டின் ஒளிமயமான எதிர்காலத்திற்கு வலுவான அடித்தளம் அமைக்கும் வகையில் இந்தக் கூட்டத் தொடரை நாம் மாற்ற வேண்டும். இன்று மேதகு குடியரசுத் தலைவர் நாடாளுமன்றத்தில் உரையாற்றுகிறார்; நாளை இந்தாண்டின் பட்ஜெட் தாக்கல் செய்யப்பட உள்ளது. உலகப் பொருளாதார சூழலில் இந்தியா பயன்பெறும் விதத்தில் இந்தக் கூட்டத் தொடரில், கூடுதலாக பொருளாதார விஷயங்களில் கவனம் செலுத்த வேண்டும். பொருளாதார நடவடிக்கைகளை வலுப்படுத்துவதன் மூலம் உலகச் சூழலில் இந்தியா மிக அதிகமான பயன்களைப் பெற வேண்டும். ஒடுக்கப்பட்ட, சுரண்டப்பட்ட, நலிவடைந்த பிரிவு மக்கள் மற்றும் பெண்களின் முன்னேற்றத்திற்கான அரசாக நமது அரசு அடையாளம் காணப்பட்டுள்ளது. இந்தப் பத்தாண்டுகளிலும் இதே நிலையில் நாம் கவனம் செலுத்துவோம். நாடாளுமன்றத்தின் இரு அவைகளிலும் பொருளாதார விஷயங்கள் குறித்தும் மக்களுக்கு அதிகாரமளித்தல் குறித்தும் விரிவான, சிறப்பான விவாதங்கள் நடத்தப்பட வேண்டுமென்று நான் விரும்புகிறேன். நமது விவாதத்தின் தரம் வருங்காலத்தில் செழுமை உள்ளதாக திகழ வேண்டும். இந்த நம்பிக்கையுடன் உங்கள் அனைவருக்கும் நன்றி கூறுகிறேன். வணக்கம்!
சுகாதாரம் மற்றும் குடும்ப நலத்துறை அமைச்சகம்
இந்தியாவில் முன் கழுத்துக் கழலை அல்லது தைராய்டு கோளாறுகளின் நிலவரம்
மாநிலங்களவையில் கேள்வி ஒன்றுக்கு எழுத்துபூர்வமாக பதில் அளித்தக டாக்டர் பாரதி பிரவீன் பவார் கூறியதாவது:
இந்தியா அயோடின் பற்றாக்குறை நிலையிலிருந்து, அயோடின் நிறைந்த நிலைக்கு மாறிவிட்டது. கூடுதல் அயோடின் காரணமாக, தைராய்டு செயல் இழப்பு ஏற்படும் நிலை உள்ளது.
15 வயது முதல் 49 வயதுக்கு உட்பட்டவர்களிடம் முன் கழுத்துக் கழலை மற்றும் தைராய்டு பாதிப்பு பெண்களில் 2 சதவீதமாகவும், ஆண்களில் ஒருசதவீத்துக்கும் குறைவாக உள்ளன என, தேசிய குடும்ப சுகாதாரக் கணக்கெடுப்பு தெரிவிக்கிறது. 15 முதல் 19 வயதுக்கு உட்பட்ட பெண்களில் இந்தப் பாதிப்பு அதிகளவில் உள்ளது. 15 முதல் 19 வயது பெண்களிடம் இந்தப் பாதிப்பு 0.7 சதவீதமாகவும், 20 முதல் 34 ஆண்டு குழந்தைகளிடையே 1.8 சதவீதமாகவும், 35 வயது முதல் 49 வயது உள்ளவர்களிடம் 3.4 சதவீத அளவிலும் இந்த பாதிப்பு உள்ளது. தமிழகத்தில் ஒரு லட்சம் பெண்களில் 4076 பேருக்கு இந்தப் பாதிப்பு உள்ளது.
மேலும் விவரங்களுக்கு கீழ்கண்ட ஆங்கிலச் செய்தி குறிப்பைக் காணவும்:
https://www.pib.gov.in/PressReleasePage.aspx?PRID=1796440